Сабақтың тақырыбы: Септіктерді қайталау. Мектеп кабинеттері.

Мақсаттары:

Білімдік: Септіктерді қайталап, бекіту. Мектеп кабинеттері туралы білімдерін толықтырып, пән сабақтарымен байланыстыру. Мәтінмен жұмыс арқылы оқушының сөздік қорын кеңейту, аталған тақырыпта әңгімелеп үйрету.

Дамытушылық: Оқушының сөздік қорын қалыптастыру, ауызекі сөйлеу тілін, септеу дағдыларын, септіктерді ажырату дағдыларын қалыптастыру.

Тәрбиелік: Оқушылардың пәндерге деген қызығушылығын қалыптастыру. Мектепке, білімге деген құрмет сезіміне баулу.

Сабақта қолданылған көрнекілік: АКТ, мәтіндер, кәртішкелер, тесттер.

Сабақтың барысы:

І

Сәлеметсіңдер ме, балалар?! Сабағымызды таңғы жаттығудан бастайық. Қане экранға қарап, әнді тыңдап, балалармен бірге билейік!

Өте жақсы, балалар! Енді осы көтеріңкі көңіл – күймен сабағымызды бастайық!

Балалар бүгінгі сабақтағы біздің міндетіміз: септіктерді қандай деңгейде меңгергенімізді, мектеп кабинеттері туралы нені білетіндігімізді көрсету.

ІІ

Экранға қараңдар (экранда септіктер бойынша сұрақтар ауысып отырады), кім тез жауап береді екен? Балалар бірінен соң бірі тез жауап береді. Жарайсыңдар, балалар! Септіктерді жақсы біледі екенсіңдер. Ал, қазір кәртішкелермен жұмыс істейік.

ІІІ

Мұғалім септіктер бойынша деңгейлік тапсырмалар таратады. Тапсырма 5 – 6 минутқа есептелген. Деңгейі жоғары оқушылар деңгейі төмен оқушылардың жұмыстарын тексереді.

Балалар, сендер мектепте қандай пән кабинеттері бар екендігін білесіңдер ме? Білсеңдер, тағы да экранға қарап, айтыңдаршы! Экранда мектептегі пән кабинеттерінің фотосуреттері ауысып отырады.

Балалар, сендер пән кабинеттерін өте жақсы біледі екенсіңдер. Ал, сол пән кабинеттерінде оқушылар не істеп, нені үйренеді екен,айта аласыңдар ма? Мынау қай кабинет? Бұл кабинетте қандай сабақ өтеді? Сабақта сендер не істейсіңдер?

V

Жақсы, балалар. Қазір біз мәтінмен танысамыз. Мәтінді өздерің оқып, өздерің аударасыңдар. Ол үшін жұппен жұмыс істейсіңдер. Мәтін «Орыс тілі сабағында» деп аталады. Сендерге 5 минут уақыт беріледі. Мәтінмен танысып, бекітуге барлығы 8 минут уақыт кетті. Балалар жұппен оқып, аударып, сұрақтарға жауап берді.

Мәтін: «Орыс тілі сабағында».

Біз № 22 кабинетте отырмыз. Бұл кабинет – орыс тілі және әдебиеті кабинеті. Кабинет таза, жарық. Қабырғада атақты орыс ақындары мен жазушыларының портреттері, ережелер ілулі тұр. Кабинетте оқушылар және мұғалім бар. Қазір орыс әдебиеті сабағы жүріп жатыр. Орыс тілі және әдебиеті сабағын – Мария Александровна Чудиновская жүргізеді. Мария Александровна жоғары білімді, өте ақылды, ашық мінезді адам. Ол бізге жаңа тақырыптарды өте қызықты түсіндіреді. Біз бүгінгі сабақта А. С. Пушкиннің «Алтын балық» ертегісін оқыдық. Мария Александровна бізге А. С. Пушкин туралы қызықты әңгіме айтты. Біз «Алтын балық» мультфильмінен үзінді көрдік, ертегіні рольге бөліп оқыдық. Сабақ қызықты өтті.

Балалар, сендер өте көп жұмыс істеп, шаршадыңдар. Қане, сергіту сәтін өткізейік! Экранға қарап, мультипликациялық кейіпкерлермен бірге, қазақ әнінің әуенімен билейді. Өте жақсы, балалар, бір сергіп қалдық! Ал енді сабағымызды жалғастырайық.

VІ

Балалар, біз септіктерді жақсы меңгергендігімізді көрсеттік, мәтінді оңай аударамыз, сөздік қорымыз мол, сұрақтарға жауап бере аламыз, сұрақ құрастыра аламыз. Енді осы дағдыларымызды кез – келген кабинетке қолдана аламыз ба, осыны көрсетейік! Ол үшін жұмыстарды бөліп алайық. Софья, Вероника кабинеттер таңдап, әңгіме құрастырады. Настя, Виктория, Олег және Егор кез – келген кабинеттер туралы диалог құрастырады. Ал, Настя Назарова, Настя Загайнова, Егор Болдырев мәтіннен септік жалғаулары бар зат есімдерді тауып, септіктерін ажыратады. Сендерге 7 минут уақыт беріледі.

Жұмыстың нәтижесінде оқушылар жақсы білім дәрежесін көрсетті. Софья мен Вероника 12 сөйлемнен тұратын әңгіме құрастырып, жіктік, септік, тәуелдік жалғауларын өте жақсы меңгергендіктерін көрсетті. Диалог құрастырған екі жұп та тапсырманы жақсы орындады. Хабарлы және лепті сөйлемдерді сауатты құрастыра алатындықтарын көрсетті.

VІІ

Енді сабағымызды қорытындылайық. Сендердің алдарыңда тест жатыр. Тесттер 2 нұсқадан, 10 сұрақтан тұрады. Бүгінгі қайталанған тақырыптар бойынша нені, қалай ұққандықтарыңды көрейік. Сендерге 5 минут уақыт беріледі. Балалар тапсырманы тез, әрі сапалы орындады.

**Тесттердің шешуін жаз:**

**І нұсқа**

*1. Спорт залында не істейсің?*

А) жүгіремін, секіремін

Б) жаттығу жазамын

С) ойыншық жасаймын

Д) ән айтамын

*2. Математика сабағында не істейсің?*

А) ән саламын

Б) сурет саламын

С) есеп шығарамын

Д) сұрақ қоямын

*3. Қазақ тілі кабинетінде не істейсің?*

А) есеп шығарамын

Б) қайшымен қиямын

С) сурет саламын

Д) қазақша сөйлеймін

*4. Атау септікте тұрған сөздерді көрсет:*

А) жеңімпаз, шаңғы

Б) тапсырманы,пәнді

С) әншінің,шаңғышының

Д) суретшіде, сыныпта

*5. Ағылшын тілі сабағында не істейсің?*

А) мәтін әңгімелеймін, тест шешемін

Б) өлең жазамын, сурет саламын

С) ағылшын тілін үйренемін

Д) ән айтамын, қағаз дайындаймын

*6. Орыс әдебиеті кабинетінде не істейсің?*

А) жаттығу жазамын, мәтін аударамын

Б) өлең жаттаймын, әңгімелер оқимын

С) теңдеу шешемін, тест шешемін

Д) ойыншық жасаймын, секіремін

*7. Жатыс септік жалғауы бар сөздерді көрсет:*

А) көшенің, сабаққа

Б) сөзімен,қағазбенен

С) уақытта, кабинетте

Д) жаттығу,тапсырма

*8. Екінші септік қалай аталады?*

А) Атау септік

Б) Ілік септік

С) Табыс септік

Д) Жатыс септік

*9. Көмектес септік жалғауы бар сөздерді көрсет:*

А) көшенің, сабаққа

Б) сөзімен,қағазбенен

С) уақытта, кабинетте

Д) жаттығу,тапсырма

*10. Тарих кабинетінде не істейсіңдер?*

А) тарихи адамдар туралы оқимыз

Б) өлең жаттаймыз

С) әңгімелер оқимыз

Д) ойыншық жасаймыз

**Тесттердің шешуін жаз:**

**ІІ нұсқа**

*1. Сен шеберханада не істейсің?*

А) мәтін оқимын

Б) жаттығу жазамын

С) жауап беремін

Д) ағашпен жұмыс істеймін

*2. Сурет кабинетінде не істейсің?*

А) ән саламын

Б) сурет саламын

С) есеп шығарамын

Д) сұрақ қоямын

*3. Қазақ әдебиеті сабағында не істейсің?*

А) есеп шығарамын

Б) қайшымен қиямын

С) сурет саламын

Д) ертегі, өлең,әңгіме оқимын

5. *Орыс тілі кабинетінде не істейсің*?

А) жаттығу жазамын, ереже айтамын

Б) тартыламын, жаттығу жасаймын

С) ән айтамын, ән жаттаймын

Д) өлең жаттаймын,сурет саламын

6. *Шығыс септік жалғауы бар сөздерді көрсет*:

А) сабаққа, сыныпқа

Б) қағаздың, суреттің

С) сабақпен, сыныппен

Д) қағаздан,суреттен

*7. Алтыншы септік қалай аталады?*

А) барыс септік

Б) ілік септік

С) табыс септік

Д) шығыс септік

*8. Барыс септік жалғауы бар сөздерді көрсет:*

А) көшеге, сабаққа

Б) көзбен, қайшымен

С) уақытта, кабинетте

Д) жаттығуды,тапсырманы

*9. Ән кабинетінде не істейсің?*

А) ән айтамын,өлең жаттаймын

Б) сурет саламын

С) есеп шығарамын

Д) мәтін аударамын

*10. Ілік септік жалғауы бар сөздерді көрсет:*

А) тақтаға, суретке

Б) дәптердің, күнделіктің

С) мәтінді, сұрақты

Д) терезеден, қаламнан

VІІІ

Үй тапсырмасы: деңгейлік тапсырмалар берілді. І деңгей – кез – келген кабинет туралы әңгімелеу (9 – 10 сөйлем). ІІ деңгей – жұбымен кабинеттер туралы диалог әңгімелеу (12 – 14 сөйлем). ІІІ деңгей – «Орыс тілі кабинеті» мәтінінен 6 – 7 сөйлем әңгімелеу.

Рефлексия. Балалар, біз бүгін сабақта өте көп жұмыстар істедік, және өте жақсы істедік! Маған сендердің бүгінгі жұмыстарың өте ұнады! Ал, сендерге бүгінгі сабағымыз ұнады ма? Тақтаға қарайықшы, тақтада күн нұрына шомылған жасыл алаңқай. Алаңқайда не жетіспейді? – Иә, балалар, гүлдер жетіспей тұр. Ал, гүлдер менің қолымда. Олардың түстері қызғылт, тоқсары және сары. Әр түстің сыры бар. Қызғылт түс – өте ұнады, тоқсары түс – жақсы, сары түс – ұнаған жоқ дегенді білдіреді. Балалар алдарыңдағы гүлді алып, тақтадағы алаңқайға жапсырып қойыңдар. Балалардың жапсырған гүлдерінің түсі – қызғылт түсті болды. Бұдан сабағымыздың балаларға ұнағандығын білдік. Бұдан шығатын қорытынды – сабақ өз дегеніне жетті.